เรื่องร้องเรียน (เสียงรบกวน,ร้องเรียน) วันที่ 2023-08-07 06:34:26 — แขวงบางนาเหนือ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031177 

ขอให้แก้ไขปัญหาเสียงดังรบกวนจากการรื้อถอน/ขุดเจาะทุบตึกหรือบ้าน เพื่อสร้างบ้านใหม่ บริเวณ ภายในหมู่บ้านธันธวัช ซอยสุขุมวิท 105 (สามารถเชื่อมไปยังซอยลาซาน 71 ได้) เขตบางนา กรุงเทพมหานคร จุดสังเกต จะอยู่ใกล้กับซอยลาซาน 71 เนื่องจากหมู่บ้านดังกล่าวจะอยู่ภายในซอยสุขุมวิท 105 ที่สามารถเชื่อมไปยังซอยลาซาน 71 โดยซอยดังกล่าวจะสามารถสัญจรไปยังห้างสรรพสินค้าเซนทรัลบางนาได้ ซึ่งหมู่บ้านดังกล่าว เป็นโครงการเก่า ได้มีการรื้อถอน/ขุดเจาะทุบตึกหรือบ้าน เพื่อสร้างบ้านใหม่ โดยจะมีการเริ่มดำเนินการรื้อถอน/ทุบตึกหรือบ้าน ตั้งแต่วันที่ 5 สิงหาคม 2566 เป็นต้นไป (ไม่ทราบระยะเวลาสิ้นสุดที่ชัดเจน) ในแต่ละครั้งจะมีการรื้อถอน/ขุดเจาะทุบตึกหรือบ้าน ที่ส่งเสียงดังรบกวน ตั้งแต่ช่วงเวลาประมาณ 08.00 - 17.30 น. และวันอาทิตย์ที่ 6 สิงหาคม 2566 ผู้ร้องแจ้งว่าทางโครงการเริ่มมีการรื้อถอน/ขุดเจาะทุบตึกหรือบ้านก่อนเวลา 08.00 น.  ทำให้ผู้ร้องและประชาชนที่อาศัยอยู่บริเวณดังกล่าวได้รับความเดือดร้อนเป็นอย่างมาก ไม่สามารถพักผ่อนได้อย่างปกติในวันหยุด จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวด้วย เพื่อบรรเทาความเดือดร้อนให้แก่ประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata